《偈颂九十三首》
宋代·释梵琮

赤手为提纲，豁开善法堂。
灯笼开口笑，露柱放毫光。
去即印住，住即印破。
不去不住，玄关金锁。
放开一线，无可不可。
五老暗点头，东湖轻抹过。
唱个月弯弯，调古无人和。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。